Hurtigere Nissan Ariya muligvis på vej i Nismo-udgave

En hurtigere udgave af Nissan Ariya kan meget vel være undervejs, i form af en elektrisk Nismo-model.

Denne formodede Nissan Ariya Nismo-prototype, er nemlig blev opdaget i Tyskland af Auto Express. Bilen blev set på racerbanen Nürburgring. Nismo står for Nissan Motorsports og er performance-afdelingen hos den japanske bilproducent.

På billederne kan man se at bilen har et mere sporty eksteriør, kontra den almindelige Ariya. Designet vil sandsynligvis være med til at forbedre aerodynamikken.

Der er endnu ikke nogle konkrete tal hvad angår ydelsen, men mon ikke den hæves mærkbart over standardudgaven. Den hurtigste udgave af den nuværende Ariya er E4ORCE-udgaven med 388 hk og et drejningsmoment på 600 nm.

Nissan har endnu ikke udmeldt noget officielt om en Nismo-udgave af bilen.